पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल की हिंसा के विरोध में बुधवार को प्रदेशभर में भाजपा नेता धरने पर बैठे। लॉकडाउन के तहत डीसी की मंजूरी के बिना राजनीतिक कार्यक्रमों पर रोक है। ज्यादातर जिलों में भाजपा नेताओं ने धरने की मंजूरी भी नहीं ली थी। यह स्थिति तब है, जब कोरोना संक्रमण रोकने के लिए सरकार ने राशन-दूध तक लाने के लिए पास अनिवार्य कर रखा है।
इस मामले पर सीएम मनोहर लाल ने कहा कि प्रदर्शन क्षणिक था। बंगाल में हुए तांडव का मैसेज देने के लिए प्रदर्शन किया। कार्यकर्ता संकट में लोगों की मदद भी करें। दिनभर लोगों में यह चर्चा भी रही कि लॉकडाउन के बीच भाजपा नेताओं ने फ्लैक्स बैनर कहां से छपवाए हैं।
रेवाड़ी में पुलिस ने रेहड़ी वालों को डंडे से पीटकर भगाया
रेवाड़ी, लॉकडाउन में आजीविका के लिए जद्दोजहद कर रहे रेहड़ी चालकों को पुलिस के डंडे भी पड़ रहे हैं। बुधवार को रेवाड़ी के मुख्य बाजार में दोपहर 3.15 बजे पुलिस ने वर्दी के रौब में 2 सब्जी बेचने वालों को डंडे से पीटकर भगा दिया। डीएसपी हंसराज ने कहा कि अधिकारियों के आदेश पर पुलिस कार्रवाई करती है। वहीं, एसडीएम रविंद्र यादव ने कहा कि रेहड़ी वालों को ऐसे पीटना गलत है। संज्ञान लेंगे। किराना व सब्जी की दुकानें शाम 6 बजे तक खोली जा सकती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn